ক্রিকেট কেরিয়ারে অনবদ্য সব কীর্তি গড়েছেন তিনি। এমনকী, পাকিস্তানের ১০ উইকেট ফেলে দিয়ে ভারতকে টেস্ট ম্যাচ জেতানোর কীর্তিও আছে অনিল কুম্বলের। বরাবরই, ক্রিকেটের ময়দানে লড়াকু তিনি। ওয়েস্ট ইন্ডিজের বিরুদ্ধে ভাঙা চোয়ালে ব্যান্ডেজ বেঁধে এক নাগাড়ে বল করে গিয়েছিলেন। বর্তমানে ভারতীয় ক্রিকেট দলের হেড কোচ তিনি। 
এহেন অনিল কুম্বলে নাকি নরেন্দ্র মোদীর গুগলিতে বোল্ড হয়ে গিয়েছেন। আসলে ৫০০ এবং ১০০০ টাকার জাল নোট বাজার থেকে হঠাতে মোদীর এই পদক্ষেপ ব্যাপকভাবে নজর কেড়েছে অনিল কুম্বলের। টুইটারে মোদীকে সাধুবাদ জানানোর সঙ্গে সঙ্গে প্রশংসাও করেছেন তিনি। মোদী ‘গুগলি’ ছেড়েছেন বলে মনে করছেন তিনি। আর সেই গুগলিতে সবাইকেই বোল্ড করে দিয়েছেন বলে কুম্বলে টুইটারে লিখেছেন। মোদীর এমন সিদ্ধান্তে সকলে গর্বিত বলেও টুইটারে মন্তব্য করেছেন তিনি।
আরও পড়ুন... 
১২টা যেন না বাজে! ৫০০, ১০০০ টাকার নোট বাতিল শুনে আতঙ্কের দৌড় এটিএমে 
পাঁচশো-হাজার নিয়ে সোশ্যাল মিডিয়ায় মশকরা! রইল বাছাই কিছু জোকস